Document ID: /roh_data/filtered/fineweb-2-filterrobots_roh.jsonl.gz/46759

Las attatgas a Paris mussian ch'il servetsch secret svizzer dovria dapli meds en il cumbat cunter smanatschas terroristicas. Cun novas pussaivladads, sco la surveglianza intenziunada da computers, creschian las schanzas ch'ins possia evitar talas attatgas, uschia il politicher da la PPS.
Germania rinforza il cumbat cunter il terror
La regenza tudestga augmenta tenor in rapport da gasetta il persunal dal servetsch secret per tschients da plazzas. Ils agents duain surtut vegnir incaricads en il cumbat cunter il terror e l'extremissem da la dretga. Quai haja decis la cumissiun dal Bundestag per il servetsch secret rapporta la «Bild am Sonntag».
Quai saja absolutamain necessari en vista al privel da terror entras islamists e radicals da la dretga, citescha la gasetta in represchentant da la coaliziun gronda.
RR novitads 06:00